recursal/SuperWikiNEXT-32B huggingface dataset:
**নিভাননী দেবী** (ইংরেজি:  Nivanani Devi ) (২ মার্চ , ১৮৯৫  – ২২ ডিসেম্বর , ১৯৭৮) বাংলা চলচ্চিত্রের নির্বাক ও সবাক - দুই যুগেরই স্বনামধন্য ও জনপ্রিয় নায়িকা। রঙ্গমঞ্চে অভিনয় শুরু করে চলচ্চিত্র জগতেও প্রবেশ করেন। নৃত্যে ও সঙ্গীতে সমান পারদর্শী ছিলেন।

জন্ম ও প্রারম্ভিক জীবন
----------------------

নিভাননী দেবীর জন্ম ১৮৯৫ খ্রিস্টাব্দের ২ রা মার্চ ( ১৩০৩ বঙ্গাব্দের ২০ শে ফাল্গুন) পিতা ছিলেন যতীন্দ্রনাথ বন্দ্যোপাধ্যায় ও মাতা অভিনেত্রী ব্রজরানি দেবী। মাত্র নয় বৎসর বয়সে তিনি মাতৃহারা হন এবং ১৫ বৎসর বয়সে পিতাকেও হারান। এমতাবস্থায় নিভাননীকে ছয় ভাইবোনসহ মামার বাড়িতেই থাকতে হয়েছিল। সেখানে মায়ের বান্ধবী প্রখ্যাত অভিনেত্রী চুনিবালার কাছেই তারা লালিত পালিত হন এবং তার হাত ধরেই ৬ বৎসর বয়সে বাংলার রঙ্গমঞ্চে প্রবেশ করেন। অর্ধেন্দুশেখর মুস্তাফি পরিচালিত "সমাজ" নাটকে এক ছোট্ট বালক চরিত্রে তার প্রথম অভিনয়। নাচ ও গানেও পারদর্শিনী ছিলেন তিনি। এগারো বৎসর বয়স থেকে ন্যাশনাল থিয়েটারে গুলজেররিনা, হীরের ফুল ও আরো অনেক নাটকে ব্যালে ট্রুপের মধ্যে নাচতেন। তার অভিনয়ের প্রথম শিক্ষা অর্ধেন্দুশেখর মুস্তাফি,অভিনেত্রী তারাসুন্দরী এবং পরে নরেশ মিত্রের কাছে।

অভিনয় জীবন
-----------

'বলিদান' নাটকে অভিনয় করে প্রথমে তিনি খ্যাতি লাভ করেন। ন্যাশনাল থিয়েটারে থাকাকালীন প্রভূত অর্থের অধিকারী যশোরের এক জমিদার এবং নাট্যপ্রেমিক হেমেন্দ্রনাথ রায়চৌধুরীর সাথে বিবাহ হয়। বিবাহের পর মঞ্চ ছাড়লেও পরে অপরেশচন্দ্র মজুমদার ও প্রবোধ গুহের অনুরোধে স্টার থিয়েটারে 'অযোধ্যার বেগম' নাটকে প্রথমে গুজারী চরিত্রে এবং পরে তারাসুন্দরী অসুস্থ হলে মূখ্য রানি চরিত্রে অবতীর্ণ হয়েছিলেন। ওই সময় আর্ট থিয়েটারের সঙ্গে বর্মার রেঙ্গুনেও অভিনয় করেন। মিনার্ভা থিয়েটারে থাকাকালীন সময়ে ১৯৩০ খ্রিস্টাব্দে আকাশবাণী কলকাতা বেতার কেন্দ্রের সঙ্গেও যুক্ত হন। প্রায় পঞ্চাশ বৎসরের অভিনেত্রী জীবনে মঞ্চ ছাড়া চলচ্চিত্রে ৩৫০ টি ছায়াছবিতে অভিনয় করেছেন। শঙ্করাচার্য, বিষবৃক্ষ, নিষিদ্ধ ফল, প্রহ্লাদ প্রভৃতি নির্বাক ছবিতে অভিনয় করে জনপ্রিয় অভিনেত্রী হিসাবে পরিচিতি লাভ করেন। নিভাননী অভিনীত উল্লেখযোগ্য ছবিগুলি হল -

* *চিরকুমার সভা* (১৯৩২) শৈলবালা চরিত্রে
* *কপালকুণ্ডলা* (১৯৩৩) মতিবিবির চরিত্রে
* *মীরাবাঈ* (১৯৩৩) লালাবাঈয়ের চরিত্রে
* *পরপারে* (১৯৩৬) হিরণ্ময়ী চরিত্রে
* *ইম্পস্টার* (১৯৩৭) ক্ষীরি চরিত্রে
* *প্রভাস মিলন* (১৯৩৭) যশোদা চরিত্রে
* *জীবন মরণ* (১৯৩৯) গীতার মা চরিত্রে
* *বড়দিদি* বিন্দু চরিত্রে
* *বামনাবতার* অদিতি চরিত্রে।

তার অভিনীত আরো ছায়াছবিগুলি হল -'যখের ধন', 'অমরগীতি', 'শাপমুক্তি', 'ব্যবধান', 'কবি জয়দেব', 'প্রতিশোধ', 'শ্রীরাধা',  'জননী', 'সহধর্মিণী', মানে না মানা', 'সাত নম্বর বাড়ি', 'দেশের দাবি' 'রামপ্রসাদ', স্বয়ংসিদ্ধা' প্রভৃতি। নিভাননী দেবী এক শৌখিন নাট্যদলের হয়ে 'বিপ্রদাস' নাটকে শেষ অভিনয় করেন এবং তার শেষ অভিনীত ছায়াছবি ছিল ১৯৭৩ খ্রিস্টাব্দে মুক্তিপ্রাপ্ত "রাতের রজনীগন্ধা"। ওই ছবিতে তার সঙ্গে উত্তমকুমার, অপর্ণা সেন ,অজয় ব্যানার্জি, বঙ্কিম ঘোষ প্রমুখেরাও ছিলেন।

মৃত্যু
------

বাংলা রঙ্গমঞ্চ ও চলচ্চিত্র জগতের একসময়ের জনপ্রিয় অভিনেত্রী ১৯৭৮ খ্রিস্টাব্দের ২২ শে ডিসেম্বর পরলোক গমন করেন।

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬,  পৃষ্ঠা ৩৬১, আইএসবিএন ৯৭৮-৮১-৭৯৫৫-২৯২-৬
2. ↑  ওয়েব উদ্ধৃতি | শিরোনাম = বাংলা ছায়াছবির নির্বাক নায়িকারা| ইউআরএল =   সংগ্রহের-তারিখ =২০২১-০৩-০৩}}
**বিমল সেন** (১৯০৬ - ১০ সেপ্টেম্বর, ১৯৩৪) একজন বাঙালি সাহিত্যিক ও ব্রিটিশ বিরোধী স্বাধীনতা আন্দোলনকারী।

প্রারম্ভিক জীবন
---------------

বিমল সেনের জন্ম হয় বাংলাদেশের বরিশাল জেলার ফয়েরায়। পিতার নাম যোগেশচন্দ্র সেন। অষ্টম শ্রেণীতে পড়ার সময় স্বদেশী আন্দোলনে যোগ দেন ও চরকা কাঁধে নিয়ে গ্রামে গ্রামে ঘুরতেন। দুই বছর এই জীবনযাপন করার পরেও মেধাবী বিমল ম্যাট্রিক পরীক্ষাতে উত্তীর্ণ হন ৫ টি বিষয়ে লেটার ও স্টার মার্কস সহ। ইংরেজ সরকারের স্কুলে ভর্তি না হয়ে দেশপ্রেমের চেতনায় উদ্বুদ্ধ বিমল কলকাতায় আসেন এবং যাদবপুর বেঙ্গল টেকনিকাল কলেজে (অধুনা যাদবপুর বিশ্ববিদ্যালয়) ভর্তি হন। অর্থাভাবে তার পড়াশোনায় ছেদ পড়ে। বেলগাছিয়ার পান্নালাল শীল বিদ্যামন্দিরে শিক্ষকতার কাজে যোগ দিয়েছিলেন।

সাহিত্য
-------

শিক্ষকতার পাশাপাশি সাহিত্য সাধনায় মন দেন তিনি এবং লিবার্টি, বঙ্গবাণী, বেণু, বিচিত্রা, মডার্ণ রিভিউ পত্রিকায় তার রচনা নিয়মিত প্রকাশিত হয়। দেশাত্মবোধক বিভিন্ন ছোটগল্প লিখেছেন বিপ্লবী যুগান্তর দলের মুখপত্র '*স্বাধীনতা'* পত্রিকায়। তার লেখা দু'খানি বই রাজরোষে পড়েছিল। বিদেশী সাহিত্য অনুবাদে সিদ্ধহস্ত ছিলেন। মাক্সিম গোর্কির উপন্যাস মাদারে'র বাংলা অনুবাদ করেন তিনি প্রথম। তার রচিত গ্রন্থের মধ্যে *পারিজাত, শক্তির জয়, মরুযাত্রী, গল্পের ছলে, ছোটদের শিশিরকুমার* অন্যতম। অনুদিত গ্রন্থ *শোধবোধ* ও *খনির গোলাম*।

রাজনৈতিক জীবন
-------------

দেশাত্মবোধক ও জ্বালাময়ী রচনা লেখার কারণে পুলিশের নজর পড়েছিল তার ওপর। সরস্বতী লাইব্রেরি থেকে প্রকাশিত তার দুটি বই *ফুলঝুরি* ও *স্বাধীনতার জয়যাত্রা* রাজদ্রোহের অভিযোগে বাজেয়াপ্ত হয়। পলাতক জীবন যাপন করতে বাধ্য হন এই সাহিত্যিক। রংপুর স্টেশনে ধরা পড়লে তার ওপর পুলিশ অকথ্য অত্যাচার চালায়। মুক্তিলাভের পর বেড়াচাপা গ্রামে শিক্ষকতার কাজ করতে থাকেন।

মৃত্যু
------

বিমল সেন ১০ সেপ্টেম্বর, ১৯৩৪ সালে মাত্র ২৮ বছর বয়েসে অকালপ্রয়াত হন।

তথ্যসূত্র
---------

1. 1 2 3  প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৩৫৪।
2. 1 2  "বিমল সেন"। বরিশালপিডিয়া। সংগ্রহের তারিখ ২৮ মার্চ ২০১৭।
**সরোজকুমার রায়চৌধুরী** (ইংরেজি: Sarojkumar Roychoudhury )( ২০ আগস্ট, ১৯০১ - ২৯ মার্চ, ১৯৭২ ) বিংশ শতকের এক বিশিষ্ট বাঙালি কথাসাহিত্যিক ও সাংবাদিক।

জন্ম ও শিক্ষা জীবন
------------------

সরোজকুমার রায়চৌধুরী'র জন্ম ১৯০১ খ্রিস্টাব্দে র ২০ শে আগস্ট বৃটিশ ভারতের অধুনা পশ্চিমবঙ্গের মুর্শিদাবাদ জেলার মালিহাটিতে। ১৯১৮ খ্রিস্টাব্দে ম্যাট্রিক ও হাজারিবাগ কলেজ থেকে আই.এ পাশ করে ১৯২১ খ্রিস্টাব্দে বহরমপুরের কৃষ্ণনাথ কলেজে বি.এ. পড়ার সময়ই তিনি সুভাষচন্দ্র বসু ও কিরণশঙ্কর রায়ের সংস্পর্শে এসে স্বাদেশিকতায় উদ্বুদ্ধ হন। পরে কলকাতার জাতীয় বিদ্যাপীঠ থেকে ইংরাজীতে অনার্স-সহ বি.এ পাশ করেন।

কর্মজীবন
--------

অধুনলুপ্ত 'কৃষক' ও 'নবশক্তি' দৈনিক পত্রিকায় সরোজকুমার কর্মজীবন শুরু করেন। পরে তিনি আনন্দবাজার পত্রিকায় যোগ দেন। সেখানে দশ বৎসর সাংবাদিকতা করার পর অবসর নেন। এই সময়ে "বর্তমান" নামে এক মাসিক পত্রিকা সম্পাদনা করেন।

সাহিত্যকর্ম
-----------

সরোজকুমার ছিলেন বাংলা সাহিত্যের কল্লোল যুগের লেখক। তার সাহিত্য জীবন সূত্রপাত 'বৈকালী'পত্রিকায় লেখার মাধ্যমে। তার প্রথম গল্প 'রমানাথের ডায়েরি' প্রকাশিত হয় সাপ্তাহিক 'আত্মশক্তি' পত্রিকায়। প্রসঙ্গত সুভাষচন্দ্র বসুর আগ্রহেই সরোজকুমার এই 'আত্মশক্তি' পত্রিকাটির সম্পাদনা করতেন। এই পত্রিকাতেই রবীন্দ্র মিত্রের রাজদ্রোহ মূলক এক কবিতা প্রকাশের দায়ে তাঁকে কিছুদিন কারাবাস করতে হয়। তিনি 'কল্লোল' ও 'কালিকলম' পত্রিকাতে অনেক গল্প লিখেছেন। কল্লোল যুগের লেখক হিসাবে স্বভাবতই তার রচনায় সমকালীন মানুষের ব্যক্তি জীবন ও পারস্পরিক সম্পর্কের বিভিন্ন দিক যেমন জায়গা করে নিয়েছে, ঠিক তেমনই বাংলার গ্রামজীবনের কথা, রাজনীতির তাড়না দুর্ভিক্ষ, দ্বিতীয় বিশ্বযুদ্ধের সংকট ইত্যাদিও তার রচনায় প্রাসঙ্গিকতা পেয়েছে। বাংলার গ্রাম্য জীবনের প্রতি তার মমতা ছিল একান্তই আন্তরিক। সাংবাদিকতা দিয়ে কর্মজীবন শুরু করে কর্মক্ষেত্রে ও প্রাবন্ধিক হিসাবে পারদর্শিতা লাভ করে তিনি কথাসাহিত্যিক হিসাবেও খ্যাতি অর্জন করেছেন। ১৯৩১ খ্রিস্টাব্দে তার প্রথম উপন্যাস "বন্ধনী" প্রকাশিত হয়। গ্রাম বাংলার বৈষ্ণব জীবনের বাস্তব চিত্র অঙ্কিত হয়েছে তার ত্রয়ী উপন্যাসে( ময়ূরাক্ষী, গৃহকপোতী ও সোমলতা)। এগুলি বর্তমানে বাংলা সাহিত্যে "নতুন ফসল" নামে পরিচিত। তার উপন্যাস ও গল্প গ্রন্থের সংখ্যা পঁচিশ। উল্লেখযোগ্য গ্রন্থগুলি হল -

রচনাসম্ভার
----------

* উপন্যাস সমূহ-
	+ 'বন্ধনী (১৯৩১)
	+ 'শৃঙ্খল (১৯৩২)
	+ 'আকাশ ও মৃত্তিকা (১৯৩৩)
	+ 'পান্থনিবাস' (১৯৩৫)
	+ 'ঘরের ঠিকানা' (১৯৩৬)
	+ 'ময়ূরাক্ষী' (১৯৩৬)
	+ 'গৃহকপোতী' (১৯৩৭)
	+ 'সোমলতা' (১৯৩৮)
	+ 'হংসবলাকা' (১৯৩৭)
	+ 'ক্ষুধা' (১৯৪৪)
	+ 'কালোঘোড়া' (১৯৪৬)
	+ 'অনুষ্টুপছন্দ' (১৯৫১)
	+ 'তিমির বলয়' (১৯৫৬-৫৭)
	+ 'নাগরী' (১৯৬১)
	+ 'নীল আগুন'(১৯৬৩)
* গল্প গ্রন্থ -
	+ 'মনের গহনে' (১৯৩৩)
	+ 'দেহযমুনা' (১৯৩৬)
	+ 'রমণীর মন' (১৯৬০)
	+ 'সন্ধ্যারাগ' (১৯৬১)

জীবনাবসান
---------

বাংলা সাহিত্যের খ্যাতনামা কথাসাহিত্যিক সরোজকুমার রায়চৌধুরী ১৯৭২ খ্রিস্টাব্দের ২৯ শে মার্চ ৭০ বৎসর বয়সে কলকাতায় পরলোক গমন করেন।

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট, ২০১৬ পৃষ্ঠা ৭৭১, আইএসবিএন ৯৭৮-৮১-৭৯৫৫-১৩৫-৬
**হিটাচি ম্যাজিক ওয়ান্ড** (**ম্যাজিক ওয়ান্ড অরিজিনাল** এবং **অরিজিনাল ম্যাজিক ওয়ান্ড** নামকরণ করা হয়েছে) একটি ব্যাটারি চালিত ওয়ান্ড ভাইব্রেটর। এটি মূলত উত্তেজনা উপশম এবং কালশিটে পেশী শিথিল করার জন্য তৈরি করা হয়েছিল, তবে এটি যৌন খেলনা হিসাবে ব্যবহারের জন্য সর্বাধিক পরিচিত। জাপানি কোম্পানি হিটাচি ১৯৬৮ সালে মার্কিন যুক্তরাষ্ট্রে ব্যবসার জন্য ডিভাইসটিকে তালিকাভুক্ত করে। যৌন শিক্ষাবিদ বেটি ডডসন ১৯৬০-এর দশকের শেষের দিকে যৌন-ইতিবাচক আন্দোলনের সময় মহিলাদের জন্য একটি ভাইব্রেটর এবং হস্তমৈথুন সহায়তা হিসাবে এর ব্যবহার জনপ্রিয় করেছিলেন। এটি একটি ক্লিটোরাল ভাইব্রেটর হিসাবে কার্যকরীভাবে কাজ করে, যাতে মহিলাদের রাগমোচন হয়। এটি ১২ ইঞ্চি (৩০ সেমি) লম্বা এবং ওজন ১.২ পাউন্ড (৫৪০ গ্রাম) এবং উদ্দীপনা প্রদান করে এর রাবারের ২.৫-ইঞ্চি (৬৪ মিমি) মাথা।

হিটাচি দাবি করে যে এর একমাত্র উদ্দেশ্য ছিল স্বাস্থ্যসেবার জন্য এটি ব্যবহার করা। হিটাচির ন্যাশনাল সেলস ম্যানেজার বলেন, "আমরা ম্যাসাজারদের কাছে ব্যক্তিগত যত্নের আইটেম হিসাবে যোগাযোগ করি... আমরা যাদের ভাড়া করি তারা জানে যে এটি কীসের জন্য আমাদের বলার প্রয়োজন নেই"।  ২০০০ সালে হিটাচির যুক্তরাষ্ট্রের পরিবেশকের সাথে দ্বন্দ্ব ছিল এবং সংক্ষেপে ডিভাইস বিক্রি বন্ধ করে দেয়, যতক্ষণ না এর পরিবেশক ভাইব্রেটেক্সের সাথে একটি নতুন চুক্তিতে পৌঁছায়। ২০০২ সালের *সেক্স অ্যান্ড দ্য সিটির* একটি পর্বে প্রদর্শিত হওয়ার সব ম্যাজিক ওয়ান্ড বিক্রি হয়ে যায়। হিটাচি ২০১৩ সালে ডিভাইসটির উৎপাদন বন্ধ করে দেয় কারণ একটি যৌন খেলনার সাথে কোম্পানির নাম সংযুক্ত করার বিষয়ে উদ্বেগ রয়েছে। ভাইব্রেটেক্স কোম্পানিকে হিটাচির নাম বাদ দিয়ে "অরিজিনাল ম্যাজিক ওয়ান্ড" নামে এটির উৎপাদন চালিয়ে যেতে রাজি করায়। ২০১৪ সালে, কোম্পানিটি "ম্যাজিক ওয়ান্ড অরিজিনাল" নামটি ব্যবহার করে।

আরো দেখুন
---------

* হস্তমৈথুনের ইতিহাস
* লাভ এগ
* সিবিয়ান
* জাপানে বিজ্ঞান ও প্রযুক্তি

তথ্যসূত্র
---------

1. ↑  Winks, Cathy; Anne Semans (১৯৯৭)। *The New Good Vibrations Guide to Sex: Tips and Techniques from America's Favorite Sex Toy Store*। Cleis Press। পৃষ্ঠা 102, 154। আইএসবিএন 978-1573440691।

বহিঃসংযোগ
---------


উইকিউক্তিতে ***Hitachi Magic Wand*** সম্পর্কিত উক্তির সংকলন রয়েছে।

উইকিমিডিয়া কমন্সে **হিটাচি ম্যাজিক ওয়ান্ড** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট
**জন মরনি** (ইংরেজি: John Moroney; জন্ম: ২৪ জুলাই ১৯১৭ - মৃত্যু: ১ জুলাই ১৯৯৯) নিউ সাউথ ওয়েলসের ম্যাকসভিল এলাকায় জন্মগ্রহণকারী প্রথিতযশা অস্ট্রেলীয় ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৪৯ থেকে ১৯৫১ সময়কালে অস্ট্রেলিয়ার পক্ষে সাতটি টেস্টে অংশগ্রহণ করেছিলেন। ঘরোয়া প্রথম-শ্রেণীর ক্রিকেটে ১৯৪৫-৪৬ মৌসুম থেকে ১৯৫১-৫২ মৌসুম পর্যন্ত নিউ সাউথ ওয়েলসের প্রতিনিধিত্ব করেছেন।

খেলোয়াড়ী জীবন
---------------

জন মরনি অস্ট্রেলীয় ব্যাটসম্যানদের মধ্যে ধীরগতিতে রান সংগ্রহের কারণে পরিচিত হয়ে আছেন। ১৯৪৯-৫০ মৌসুমে দক্ষিণ আফ্রিকা সফরে যান ও প্রভূতঃ সফলতা পেয়েছিলেন। নিজস্ব প্রথম টেস্টে সেঞ্চুরির করার পর একই টেস্টের দ্বিতীয় ইনিংসে সেঞ্চুরি করার গৌরবগাঁথা রচনা করেন। ১৯৫০-৫১ মৌসুমের অ্যাশেজ সিরিজের প্রথম টেস্টে জোড়া শূন্য লাভ করেন। তাস্বত্ত্বেও চমৎকার ব্যাটিং উপযোগী উইকেটে অস্ট্রেলিয়া ২২৮ রান তুলতে সক্ষম হয় এবং দ্বিতীয় ইনিংসের বৃষ্টিবিঘ্নিত বিভিষীকাময় ৩২/৭ হবার পূর্বে শুরুতেই কোন রান না তুলেই তিন উইকেট হারিয়েছিল। জোড়া শূন্য ও প্রথম উইকেটে কোন রান তুলতে ব্যর্থ হবার পর মরনি দল থেকে বাদ পড়েন। তাস্বত্ত্বেও অস্ট্রেলিয়া ৭০ রানে জয় পায়। কেন আর্চার তার স্থলাভিষিক্ত হন। এরপর অবশ্য ওয়েস্ট ইন্ডিজের বিপক্ষে আর একটিমাত্র টেস্টে অংশ নিয়েছিলেন তিনি।

১ জুলাই, ১৯৯৯ তারিখে নিউ সাউথ ওয়েলসের অরেঞ্জ এলাকায় জ্যাক মরনি’র দেহাবসান ঘটে।

তথ্যসূত্র
---------

1. ↑  "List of Players who have played for New South Wales". www.cricketarchive.com. Retrieved 28 March, 2017

আরও দেখুন
---------

* রন স্যাগার্স
* অস্ট্রেলীয় টেস্ট ক্রিকেটারদের তালিকা
* টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে জ্যাক মরনি উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে জ্যাক মরনি  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**বিমল মুখোপাধ্যায়** (১৯১২ - ২৬ মে ১৯৭১) ছিলেন একজন বাঙালি কিংবদন্তি ফুটবলার, যিনি কলকাতার মোহনবাগান দলের সেন্টার ফরওয়ার্ড ও পরবর্তীতে রাইট হাফে খেলতেন। ১৯৩৯ খ্রিস্টাব্দে প্রথম লিগবিজয়ী মোহনবাগান দলের অধিনায়ক ছিলেন। 

বিমল মুখোপাধ্যায়ের জন্ম  ব্রিটিশ ভারতের অধুনা  পশ্চিমবঙ্গের হুগলি জেলার  উত্তরপাড়ায়। পিতা মনোমোহন মুখোপাধ্যায় ছিলেন ১৯১১ খ্রিস্টাব্দের কলকাতার মোহনবাগান দলের প্রথম শিল্ডবিজয়ী দলের খেলোয়াড়। ১৯৩১ খ্রিস্টাব্দে বিমল মুখোপাধ্যায় মোহনবাগান ক্লাবে যোগ দেন এবং সেন্টার ফরওয়ার্ড হিসাবে খেলা শুরু করেন এবং পুলিশের বিরুদ্ধে প্রথম খেলাতেই তিনি দুটি গোল করেন। পরে তিনি রাইট হাফ হিসাবে খেলে খ্যাতি অর্জন করেন। ১৯৩৮ খ্রিস্টাব্দে ভারতীয় ফুটবল দলের হয়ে অস্ট্রেলিয়া সফরে যান। ১৯৩৯ খ্রিস্টাব্দে তিনি প্রথম লিগ বিজয়ী মোহনবাগান ক্লাবের অধিনায়ক ছিলেন।

তথ্যসূত্র
---------

1. ↑   সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ৪৮৫, আইএসবিএন ৯৭৮-৮১-৭৯৫৫-১৩৫-৬
2. ↑  "বাবা অমর একাদশের একজন, মোহনবাগানের প্রথম লিগ জয়ী ক্যাপ্টেন আজ বিস্মৃত"। সংগ্রহের তারিখ ২০২৩-০৫-২৬।
গরম প্লাজমা, চুম্বকীয়ভাবে একটি টোকামাকের মধ্যে সীমাবদ্ধ
**চৌম্বকীয় আবদ্ধতা সংযোজন** হল থার্মোনিউক্লিয়ার ফিউশন শক্তি উৎপন্ন করার একটি পদ্ধতি, যা সংযোজন জ্বালানীকে প্লাজমা আকারে সীমিত করতে চৌম্বক ক্ষেত্র ব্যবহার করে। চৌম্বকীয় আবদ্ধতা হল জড় আবদ্ধতা সংযোজন সহ সংযোজন শক্তি গবেষণার দুটি প্রধান শাখার একটি। চৌম্বকীয় পদ্ধতি ১৯৪০-এর দশকে শুরু হয়েছিল এবং পরবর্তী উন্নয়নের বেশিরভাগ অংশকে নিবিষ্ট করেছিল।

সংযোজন প্রতিক্রিয়াগুলি হাইড্রোজেনের মতো হালকা পারমাণবিক নিউক্লিয়াসকে একত্রিত করে হিলিয়ামের মতো ভারী পদার্থ তৈরি করে, শক্তি উত্পাদন করে। নিউক্লিয়াসের মধ্যে ইলেক্ট্রোস্ট্যাটিক বিকর্ষণ কাটিয়ে উঠতে, তাদের অবশ্যই লক্ষ লক্ষ ডিগ্রি তাপমাত্রা থাকতে হবে, যা একটি প্লাজমা তৈরি করে। উপরন্তু, প্লাজমা একটি পর্যাপ্ত সময়ের জন্য পর্যাপ্ত ঘনত্বে থাকা আবশ্যক, যা লসন মাপকাঠি (ট্রিপল পণ্য) দ্বারা নির্দিষ্ট করা হয়েছে।

চৌম্বকীয় আবদ্ধতা সংযোজন চৌম্বক ক্ষেত্রের সাথে মিথস্ক্রিয়া মাধ্যমে প্লাজমার বৈদ্যুতিক পরিবাহিতা ব্যবহার করার চেষ্টা করে। চৌম্বকীয় চাপ প্লাজমা চাপকে ভারসাম্য করে। এই প্রযুক্তির প্রাথমিক চ্যালেঞ্জ হল অত্যধিক উত্তালতা বা লিকিং ছাড়াই জ্বালানী ধারণ করে এমন ক্ষেত্রগুলির উপযুক্ত বিন্যাস তৈরি করা।

ইতিহাস
------

ম্যাগনেটিক ফিউশন এনার্জি-এর (এমএফই) বিকাশ তিনটি স্বতন্ত্র পর্যায়ে এসেছে। এটি ১৯৫০-এর দশকে বিশ্বাস করা হয়েছিল যে এমএফই অর্জন করা তুলনামূলকভাবে সহজ হবে, একটি উপযুক্ত যন্ত্র তৈরির জন্য একটি প্রতিযোগিতা শুরু করবে। ১৯৫০-এর দশকের শেষের দিকে, এটা স্পষ্ট হয় যে প্লাজমা উত্তালতা ও অস্থিরতা সমস্যাযুক্ত ছিল এবং ১৯৬০-এর দশকে, "অস্থিরতা"-এর প্রচেষ্টাটি প্লাজমা পদার্থবিদ্যার আরও ভাল বোঝার দিকে পরিণত হয়েছিল।

১৯৬৮ সালে, একটি সোভিয়েত দল টোকামাক ম্যাগনেটিক কনফাইনমেন্ট ডিভাইস আবিষ্কার করেছিল, যা বিকল্পগুলির চেয়ে দশগুণ ভাল কর্মক্ষমতা প্রদর্শন করেছিল এবং পছন্দের পদ্ধতিতে পরিণত হয়েছিল।

এই নকশা, আইটিইআর ব্যবহার করে একটি ৫০০-মেগাওয়াট শক্তি উৎপাদনকারী ফিউশন প্ল্যান্টের নির্মাণকাজ ফ্রান্সে ২০০৭ সালে শুরু হয়েছিল। এটির সবচেয়ে সাম্প্রতিক সময়সূচী হল এটি ২০২৫ সালে কার্যক্রম শুরু করবে।

আরো দেখুন
---------

* গ্যাস টরাস
* ম্যাগনেটাইজড লাইনার ইনর্শিয়াল ফিউশন
* প্লাজমা (পদার্থবিজ্ঞান) নিবন্ধের তালিকা

তথ্যসূত্র
---------

1. ↑  "Machine"। *ITER* (ইংরেজি ভাষায়)। সংগ্রহের তারিখ ২০২১-১১-১৯।
**বিমল কাউর খালসা** (মৃত্যু:১৯৯০) একজন ভারতীয় রাজনীতিবিদ ছিলেন। তার স্বামী ছিলেন ভারতের প্রাক্তন প্রধানমন্ত্রী ইন্দিরা গান্ধীর দেহরক্ষী। তার স্বামী বেয়ন্ত সিং ছিলেন ইন্দিরা গান্ধীর দুই আততায়ীর মধ্যে অন্যতম।

সৎবন্ত সিং ও তার স্বামী বেয়ন্ত সিং যখন ইন্দিরা গান্ধীকে হত্যা করেছিলেন, তখন বিমল কাউর খালসা লেডি হার্ডিঞ্জ মেডিকেল কলেজ এ নার্স পদে কর্মরত ছিলেন। ইন্দিরা গান্ধীকে হত্যার ঘটনার পর তাকে ভারতীয় নিরাপত্তা বাহিনী তুলে নিয়ে যায়, তিনি তার সন্তানদের বাড়ি রেখে কিছুদিনের জন্য উধাও হয়ে যান। দুই বছর ধরে তার সন্তান অমৃত, সর্বজিৎ ও জাসির লেখাপড়ার খরচ বহন করে একটি শিখ শিক্ষা প্রতিষ্ঠান দমদমি টাকশাল।

১৯৮৭ সালে বিমল কাউর খালসাকে হিংসাত্মক কাজে উদ্বুদ্ধকারী বক্তৃতা প্রদানের জন্য গ্রেফতার করা হয়েছিল। একটি গুরুদুয়ারায় তার বক্তৃতার পর উন্মত্ত জনতা ভারতের পাঞ্জাব প্রদেশের অমৃতসরে অবস্থিত স্বর্ণমন্দিরের রক্ষীদের আক্রমণ করে। এ ঘটনায় একজন রক্ষী নিহত হন। আহত হন আরো সাত জন। এই ঘটনার জন্য তিনি সমালোচিত হন এবং তাকে দুই বছরের কারাদণ্ডে দণ্ডিত করে আদালত।

তার স্বামীর মৃত্যুর পর তিনি রাজনীতিতে যোগ দিয়েছিলেন। ১৯৮৯ সালে তিনি শিরোমণি আকালি দল (মান) থেকে লোকসভা নির্বাচনে পাঞ্জাবের রোপার আসন থেকে প্রার্থী হন। নির্বাচনে তিনি জয়লাভ করেন। উল্লেখ্য যে,বিমল কাউর খালসার শ্বশুর, বেয়ন্ত সিং এর পিতা, সুচা সিং মালোয়াও লোকসভার সদস্য ছিলেন। সুচা সিং মালওয়া প্রদেশের ভাতিন্দা আসন থেকে নির্বাচিত হয়েছিলেন। বিমল কাউর খালসার ছেলে সর্বজিৎ সিং মানসা ও ভাতিন্দা থেকে ২০০৫ সালে লোকসভা নির্বাচনে প্রার্থী হয়েছিলেন।

তিনি ১৯৯০ সালের সেপ্টেম্বর মাসের ২ তারিখে মৃত্যুবরণ করেন।
বিমল কাউর খালসার মৃত্যু নিয়ে আছে অনেজ ধোঁয়াশা। সংবাদমাধ্যমের কাছে আসা প্রথম প্রতিবেদন থেকে জানা যায়, বিমল কাউর খালসা সায়ানাইড পানে আত্মহত্যা করেছিলেন। তার সন্তানেরা ছোট থাকায়, সন্দেহ করা হয়েছিল যে, তাকে বলপূর্বক সায়ানাইড পান করানো হয়েছে। পরবর্তীকালে, প্রতিবেদনটি সংশোধন করা হয় এবং বলা হয়, তিনি ওয়াশিং মেশিন ব্যবহারের সময় তড়িতাহত হয়ে মারা গিয়েছেন। বিমল কাউর খালসার মৃত্যুর দিন তার বাসার ১৩ বছর বয়সী কাজের ছেলে বাসায় ছিল না। তার বাসার কাজের ছেলেই সচরাচর বাসায় ওয়াশিং মেশিন ব্যবহার করে কাপড় ধুয়ে থাকত। তার নিকটাত্মীয়গণ ঘটনার সঠিক ময়নাতদন্ত দাবি করেন। কিন্তু, পুলিশ জানায়, ময়নাতদন্ত সঠিকভাবে সম্পন্ন হয়েছে এবং পুনরায় ময়নাতদন্ত হবার কোন সুযোগ নেই।

তথ্যসূত্র
---------

1. ↑   Playing at Grown-Ups FEAR has been their childhood companion
2. ↑  SIKHS SOUGHT IN SLAYING, NYTimes 6 June 1986
3. ↑  "Sikhs Sought In Slaying"। India; Amritsar (India): NYTimes.com। ৬ জুন ১৯৮৬। সংগ্রহের তারিখ ১৩ অক্টোবর ২০১২।
4. ↑  Fighting for Faith and Nation: Dialogues with Sikh Militants By Cynthia Keppley Mahmood, p. 136 Published 1996
5. ↑  Surindar Suri (১ আগস্ট ১৯৯০)। *The rise of V.P. Singh and the 1989 and 1990 elections*। Konark Publishers। পৃষ্ঠা 164। সংগ্রহের তারিখ ১৬ জানুয়ারি ২০১৮।
6. ↑  *Lok Sabha Debates*। Lok Sabha Secretariat। ১৯৯১। পৃষ্ঠা 95। সংগ্রহের তারিখ ১৬ জানুয়ারি ২০১৮।
7. ↑  "Partywise Comparison since 1977 Bathinda Parliamentary Constituency"। Election Commission of India। সংগ্রহের তারিখ ১৬ জানুয়ারি ২০১৮।
8. ↑  The Tribune, Chandigarh, India - Punjab
9. ↑  Inderjit Singh Jaijee, Politics of Genocide, Pg 119-120
**বিমল-কুমার** হলো বাঙালি সাহিত্যিক হেমেন্দ্রকুমার রায় সৃষ্ট এডভেঞ্চার-রোমাঞ্চ কাহিনীর কাল্পনিক দুই চরিত্র। বিমল এবং কুমার জুটি বাংলা শিশুসাহিত্যে অত্যন্ত জনপ্রিয়। ১৯২৩ সালে বাংলা *মৌচাক* পত্রিকায় ধারাবাহিকভাবে প্রথম বিমল কুমার জুটির কাহিনী যকের ধন প্রকাশিত হয়।

চরিত্রচিত্রণ
------------

বিমল ও কুমার দুই বাঙালী যুবক যারা অভিযান প্রিয় ও অজানা রহস্যের খোঁজে পাড়ি দিতে ভালবাসে দেশ দেশান্তরে। দুজনেই শক্তপোক্ত ও বলশালী যুবক, অথচ নির্লোভ, মানবিক গুনে সমৃদ্ধ। বাঙ্গালীর ঘরকুনো বদনামকে দূর করতে গুপ্তধন উদ্ধারে পাহাড় জঙ্গল সমু্দ্রের নির্জন দ্বীপ এমনকি মঙ্গলগ্রহেও তারা অভিযান করেছে। তাদের সর্বক্ষনের সাথী পোষা কুকুর বাঘা। বিমল কুমারের পুরাতন ভৃত্য রামহরি তাদের সাথে বিভিন্ন অভিযানে অংশ নেয়। এছাড়া সুপন্ডিত বিনয়বাবু ও তরুন ছাত্র কমল একাধিক অভিযানে তাদের সঙ্গী হন।

কাহিনী
------

* *যকের ধন* (১৯২৩)
* *মেঘদূতের মর্ত্যে আগমন* (১৯২৫)
* *ময়নামতীর মায়াকানন* (১৯২৬)
* *আবার যকের ধন*
* *অমাবস্যার রাত*
* *জেরিনার কণ্ঠহার* (১৯৪০)
* *ড্রাগনের দুঃস্বপ্ন*
* *অম্ররত দ্বীপ*
* *সোনার পাহাড়ের যাত্রী*
* *নীল সায়রের অচিনপুরে*
* *সুন্দরবনের রক্তপাগল* (১৯৪০)
* *কুমারের বাঘা গোয়েন্দা*
* *হিমালয়ের ভয়ঙ্কর*
* *সূর্যনগরীর গুপ্তধন*
* *প্রশান্তের আগ্নেয়দ্বীপ*
* *যক্ষপতির রত্নপুরী* (১৯৪১)
* *কুবের পুড়ীর রহস্য*
* *সুলু সাগরের ভুতুড়ে দেশ*
* *অসম্ভবের দেশে*
* *কুমার বিমলের রহস্য এডভেঞ্চার*
* *অদৃশ্যের কীর্তি*
* *পিশাচ*
* *ডালিয়ার অপমৃত্যু*
* *অগাধ জলের রুই কাতলা*
* *বাবা মুস্তাফার দাড়ি*
* *বনের ভেতরে নতুন ভয়*
* *গুহাবাসী বিভীষণ*
* *যে ছুরি কথা কয়*
* *মান্ধাতার মুল্লুকে*

চলচ্চিত্র
---------

হেমেন্দ্রকুমার রায়ের বিমল কুমার জুটির প্রথম কাহিনী *যকের ধন* দুইবার চলচ্চিত্রায়িত হয়েছে। ১৯৩৯ সালে প্রথম নির্মিত ছবিটিতে অভিনয় করেন ছায়া দেবী, অহীন্দ্র চৌধুরী ও জহর গাঙ্গুলি প্রমুখ। ১৯৯০ এর দশকে কলিকাতা দূরদর্শনে *আবার যকের ধন* টেলিসিরিয়াল হিসেবে প্রকাশিত হয়। ২০১৭ সালে যকের ধন (চলচ্চিত্র)তে চলচ্চিত্র বিমলের ভূমিকায় পরমব্রত চট্টোপাধ্যায় ও কুমারের ভূমিকায় পরমব্রত ব্যানার্জী (অভিনেতা) অভিনয় করেছেন।|২০১৯ সালে সাগরদ্বীপে যকের ধন  চলচ্চিত্র মুক্তি পায়।এতে বিমল-কুমারের ভুমিকায় অভিনয় করেন পরমব্রত চট্টোপাধ্যায় এবং গৌরব চক্রবর্তী।

তথ্যসূত্র
---------

1. ↑  "যকের ধন"। সংগ্রহের তারিখ ৪ মার্চ ২০১৮।
2. ↑  "উত্তরবঙ্গের জঙ্গলে এসে গুপ্তধন রক্ষার বৃথা চেষ্টা তিব্বতি যকের"। ১৪ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৪ মার্চ ২০১৮।
বিপণনে, **ভয়েস অফ দ্য কাস্টমার** (**ভিওসি**) গ্রাহকদের প্রত্যাশা, পছন্দ এবং অনিচ্ছার সংক্ষিপ্ত বিবরণ দেয়।

ভিওসি বাজার গবেষণার একটি বহুল ব্যবহৃত বিন্যাস যা গ্রাহকের চাহিদা এবং চাহিদার একটি বিশদ সেট তৈরি করে, একটি শ্রেণিবদ্ধ কাঠামোতে সংগঠিত, এবং তারপরে বর্তমান বিকল্পগুলির সাথে আপেক্ষিক গুরুত্ব এবং সন্তুষ্টির পরিপ্রেক্ষিতে অগ্রাধিকার দেওয়া হয়। ভিওসি অধ্যয়ন সাধারণত গুণগত এবং পরিমাণগত উভয় গবেষণা পদক্ষেপ নিয়ে গঠিত এবং সাধারণত গ্রাহকের চাহিদা এবং চাহিদাগুলি আরও ভালভাবে বোঝার জন্য এবং কোয়ালিটি ফাংশন ডিপ্লয়মেন্ট (QFD), এবং বিস্তারিত ডিজাইন নির্দিষ্টকরণের বিন্যাস নতুন পণ্য সংজ্ঞার মূল ইনপুট হিসাবে যে কোনও নতুন পণ্য, প্রক্রিয়া বা পরিষেবা ডিজাইনের উদ্যোগের শুরুতে পরিচালিত হয়।

এই প্রক্রিয়া সম্পর্কে অনেক কিছু লেখা হয়েছে, এবং তথ্য সংগ্রহের অনেক সম্ভাব্য উপায় রয়েছে - ফোকাস গ্রুপ, পৃথক সাক্ষাৎকার, প্রাসঙ্গিক অনুসন্ধান, নৃতাত্ত্বিক কৌশল ইত্যাদি। সবকটিতেই একগুচ্ছ কাঠামোগত গভীর সাক্ষাৎকার জড়িত, যা বিবেচনাধীন বিভাগের মধ্যে বর্তমান পণ্য বা বিকল্পগুলির সাথে গ্রাহকদের অভিজ্ঞতার উপর ফোকাস করে। প্রয়োজনের বিবৃতিগুলি বের করা হয়, আরও ব্যবহারযোগ্য অনুক্রমের মধ্যে সংগঠিত করা হয় এবং তারপর গ্রাহকদের দ্বারা অগ্রাধিকার দেওয়া হয়।

এটি গুরুত্বপূর্ণ যে পণ্য বিকাশের মূল দল এই প্রক্রিয়ার সাথে জড়িত। 
তারা অবশ্যই বিষয় সংজ্ঞায়িত করতে, নমুনা ডিজাইন করতে (গ্রাহকদের অন্তর্ভুক্ত করার ধরন), আলোচনার কৌশলের জন্য প্রশ্ন তৈরি করতে, সাক্ষাৎকার পরিচালনা বা পর্যবেক্ষণ ও বিশ্লেষণ করতে ও চাহিদাগুলো নিষ্কাশন ও প্রক্রিয়াকরণে নেতৃত্ব দেন।

এপিক্স অনুসারে ভিওসি-এর সংজ্ঞা হল: কার্যাবলী এবং বৈশিষ্ট্যগুলির জন্য কথায় প্রকৃত গ্রাহকের বর্ণনা যা পণ্য ও পরিষেবার জন্য গ্রাহকদের আকাঙ্ক্ষা। যথাযথ সংজ্ঞায়, কোয়ালিটি ফাংশন ডিপ্লয়মেন্ট (QFD) এর সাথে সম্পর্কিত, গ্রাহক শব্দটি সরবরাহকারী সত্তার বহিরাগত গ্রাহককে নির্দেশ করে।

আরও দেখুন
---------

* ব্যবহারকারী গবেষণা
* ব্যবসার কণ্ঠস্বর
* অনুভূতির বিশ্লেষণ
* আইটিআইএল

তথ্যসূত্র
---------

1. 1 2  Gaskin, Stephen P.। "Voice of the Customer" (পিডিএফ)। *mit.edu*। Massachusetts Institute of Technology। সংগ্রহের তারিখ ২০১৮-০৩-২৫।
2. ↑  Morrison, Scott (২০০৮-০১-২৮)। "So Many, Many Words"। *The Wall Street Journal*। সংগ্রহের তারিখ ২০১০-০৪-১৪।

আরও পড়ুন
---------

* *গ্রাহকের ভয়েস: ক্যাপচার এবং বিশ্লেষণ* । ম্যাকগ্রা হিল প্রফেশনাল ।
* *অর্জন, প্রক্রিয়াকরণ এবং স্থাপন করা: গ্রাহকের ভয়েস* । সিআরসি প্রেস ।
* *সন্তুষ্টি: প্রতিটি মহান কোম্পানি গ্রাহকের ভয়েস কীভাবে শোনে* । পেঙ্গুইন ।
রাউলাট আইনের বিরুদ্ধে সংঘটিত জলিয়ানওয়ালাবাগ হত্যাকাণ্ডের এক স্মৃতিচিহ্ন
**রাউলাট আইন** (ইংরেজি: The Rowlatt Act of 1919)-এর মাধ্যমে প্রথম বিশ্বযুদ্ধের পর ব্রিটিশ সরকার দমন পীড়নের মাধ্যমে সকল প্রকার গণতান্ত্রিক আন্দোলনের কন্ঠরোধ এবং ব্রিটিশ বিরোধি আন্দোলন দমনে সচেষ্ট হন । এই উদ্দেশ্যে ব্রিটিশ সরকার বিচারপতি রাউলাটের নেতৃত্বে পাঁচ সদস্যের ‘সিডিশন কমিশন’ [Sedition Commission] গঠন করেন । ভারতীয়দের হিংসাত্মক আন্দোলন থেকে ব্রিটিশ সাম্রাজ্যকে রক্ষা করতে কমিশন কতকগুলি সুপারিশ করেন । সেই সুপারিশ সমূহের ওপর ভিত্তি করে ১৯১৯ খ্রিষ্টাব্দের ১৮ই মার্চ ব্রিটিশ সরকার এক সন্ত্রাসবাদ বিরোধী এবং দমনমূলক আইন প্রণয়ন করেন । এই আইনই সাধারণভাবে কুখ্যাত ‘রাউলাট আইন’ নামে পরিচিত । এই আইনে জনগণের স্বাধীনতা ও অধিকার হরণ করা হয় । সরকার বিরোধী যে-কোনো প্রচারকার্যকে দন্ডনীয় অপরাধ বলে চিহ্নিত করা হয় এবং কোনো রকম সাক্ষ প্রমাণ ছাড়াই যে-কোনো সন্দেহভাজন ব্যক্তিকে বিনা পরোয়ানায় ও বিনাবিচারে গ্রেফতার ও যতদিন খুশি আটক রাখার অবাধ ক্ষমতা ও ঘরবাড়ি তল্লাসির অধিকার সরকারকে দেওয়া হয় । এই আইনের মাধ্যমে ভারতীয়দের ন্যায়বিচার লাভের অধিকার সম্পূর্ণভাবে কেড়ে নেওয়া হয়েছিল । তাই রাওলাট আইনকে কালো আইন বলা হয় । সংবাদপত্রের স্বাধীনতা হরণ করা হয় এবং সরকার সাধারণ আইনের প্রয়োগ স্থগিত রেখে জনসাধারণকে চরম পুলিশি ও প্রশাসনিক অত্যাচার ও নির্যাতনের মুখোমুখি দাঁড় করিয়ে দেয় । জনমনে যথারীতি এই আইনের বিরুদ্ধে তীব্র প্রতিক্রিয়া দেখা দেয় । জনগণের শান্তিপূর্ণ শোভাযাত্রা ও প্রতিবাদ চলাকালে গুলি চালিয়ে কিছু লোককে হত্যা করা হয়। এর প্রতিবাদে ১৩ এপ্রিল, ১৯১৯ অবিভক্ত ভারতের পাঞ্জাব প্রদেশের **অমৃতসরের জালিয়ান ওয়ালাবাগ** উদ্যানে ১০ হাজার মানুষ সমবেত হয়। *জেনারেল ডায়ার* সমবেত জনগণকে কোনরূপ হুশিয়ারি প্রদান না করে তার সেনাবাহিনীকে গুলিবর্ষণের নির্দেশ দেন। এতে বহুলোক হতাহত হয়। ভারতীয়দের জাতীয় স্বার্থবিরোধী এই আইনের বিরুদ্ধে চারিদিকে তীব্র প্রতিবাদ গড়ে ওঠে । কেন্দ্রীয় আইন সভার সমস্ত ভারতীয় সদস্য প্রতিবাদে গর্জে ওঠেন । মদনমোহন মালাব্য, মহম্মদ আলি জিন্নাহ, মাজহার উল হক আইন পরিষদের সদস্য পদে ইস্তফা দেন । চরমপন্থীরা তো বটেই সুরেন্দ্রনাথ সহ সকল নরমপন্থী নেতা এর বিরুদ্ধে গর্জে ওঠেন । মহাত্মা গান্ধি সর্বভারতীয় আন্দোলনের ডাক দেন । ১৯১৯ খ্রিষ্টাব্দে ৩০শে মার্চ এবং ৬ই এপ্রিল গান্ধিজির ডাকে দেশব্যাপী বিক্ষোভ হরতাল পালিত হয় ও জনসভা অনুষ্ঠিত হয় । গান্ধিজি সত্যাগ্রহের হুমকি দেন ।

তথ্যসূত্র
---------
**ভরত (সংস্কৃত: भरत)** একটি ভারতীয় পৌরাণিক নাম। ভারতীয় মহাকাব্য ও পুরাণে "ভরত" নামের তিনটি পৃথক চরিত্রের উল্লেখ রয়েছে। এদেরই একজন চন্দ্রবংশীয় রাজা ভরতের নামানুসারে ভারতবর্ষের নামকরণ হয়েছিল। তবে, ভারতের সাংস্কৃতিক ইতিহাসে দেখা যায় প্রাচীনকালে ভরত নামে একজন নাট্যশাস্ত্র প্রণেতাও ছিলেন যার গ্রন্থে ভারতের নাট্যকলার বিবরণ পাওয়া যায়।

সূর্যবংশীয় ভরত
---------------

সূর্যবংশীয় রাজা দশরথ ও তদীয় স্ত্রী কৈকেয়ীর পুত্র; রামের বৈমাত্রেয় ভাই। কৈকেয়ী নিজপুত্র ভরতকে রাজসিংহাসনে সমাসীন করার লক্ষ্যে রামকে বনবাসে পাঠিয়েছিল। বনবাস থেকে রাম ফিরে এলে ভরত রাজত্ব তার হাতে তুলে দেয়। অতঃপর দুই পুত্র তক্ষ ও পুষ্কলকে নিয়ে ভরত গন্ধর্বদেশ জয় করে এবং তা দুই পুত্রের মধ্যে ভাগ করে দেয়। ভরত রামের মতোই সরযূসলিলে আত্মবিসর্জন করে। রামায়ণ, বিষ্ণুপুরাণ এবং ভাগবতে সূর্যবংশীয় ভরতের বিবরণ পাওয়া যায়।

চন্দ্রবংশীয় রাজা ভরত
---------------------

রাজা দুষ্মন্ত ও শকুন্তলার পুত্র চন্দ্রবংশীয় রাজা ভরত। তার জন্ম কণ্বমুনির আশ্রমে। রাজত্ব লাভের পর সে সকল নৃপতিকে পরাজিত করে। এক পর্যায়ে পুরো ভারতবর্ষ তার শাসনাধীন হয়। বিদর্ভরাজের তিন কন্যার সঙ্গে তার বিয়ে হয়। তারই নামানুসারে ভারতবর্ষের নামকরণ হয়েছিল বলে কথিত আছে। ভরতের নবম বংশধর বা অধস্তন পুরুষ রাজা কুরু।

ঋষভদেবপুত্র ভরত
---------------

ঋষভদেবের পুত্র ভরত ছিল বিষ্ণুভক্তিপরায়ণ। বিশ্বরূপের কন্যা পঞ্চাজনার সঙ্গে এর বিয়ে হয়। পাঁচ পুত্রের মধ্যে রাজ্য ভাগ করে দিয়ে সে তপস্যায় ব্রত হয়। লোকসঙ্গ বিবর্জন করে জড়বৎ জীবনযাপনের জন্য এর নাম হয়েছিল ‍জড়ভরত‍।[]

দ্ব্যর্থতা নিরসন পাতা এটি একটি **দ্ব্যর্থতা নিরসনকারী** পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে।   
 আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
রাউল্টের সূত্র
এফ. মারি রাউল্টের প্রতিষ্ঠিত **রাউল্টের সূত্র**মতে, *একটি আদর্শ দ্রবণের বাষ্পচাপ, দ্রবণটিতে অবস্থিত যৌগসমূহের বাষ্পচাপ ও তাদের মোল ভগ্নাংশের উপর নির্ভরশীল।*

যখন মিশ্রণের উপাদানসমূহ রাসায়নিক সাম্যাবস্থায় পৌছে যায়, তখন মিশ্রণের মোট বাষ্পচাপ হল:

{\displaystyle \ P\_{solution}=(P\_{1})\_{pure}x\_{1}+(P\_{2})\_{pure}x\_{2}+\cdots }
এবং প্রতিটি উপাদানের নিজস্ব বাষ্পচাপ হল:

{\displaystyle \ P\_{i}=(P\_{i})\_{pure}x\_{i}}
যেখানে

{\displaystyle (P\_{i})\_{pure}\,} বিশুদ্ধ উপাদানের বাষ্পচাপ
{\displaystyle x\_{i}\,} মিশ্রণের উপাদানসমূহের মোল ভগ্নাংশ
ধারাবাহিকভাবে কোন মিশ্রণে উপাদানের সংখ্যা বৃদ্ধি করা হলে, উপাদানগুলোর নিজস্ব বাষ্পচাপের হ্রাস ঘটে, কেননা প্রতিটি নতুন উপাদান যোগ হওয়া সাথে এর মোল ভগ্নাংশ ছোট হয়। যদি একটি বিশুদ্ধ দ্রাবককে কোন দ্রবে দ্রবীভূত করা হয় তবে চূড়ান্ত মিশ্রণে বাষ্পচাপের অবনমন ঘটবে।

এই সূত্রটি কেবল দুটি উপাদানের মৌলসমূহের অণুর পারষ্পরিক আকর্ষণ নিজেদের মধ্যে আন্তঃআণবিক আকর্ষণের সমান ধরলে প্রযোজ্য হয়। যদি বাষ্পচাপের মাত্রা অনুমিত মাত্রা থেকে কম হয়, তবে মিশ্রণ থেকে আকাঙ্খিত পরিমাণের চেয়ে কম সংখ্যক অণু চলে গিয়েছে। এক্ষেত্রে দুটি উপাদানের মধ্যকার বন্ধন তাদের নিজস্ব বন্ধনের তুলনায় অধিক দৃঢ়। পক্ষান্তরে বাষ্পচাপের মাত্রা বেশি হলে অনুমিত পরিমাণ থেকে বেশি অণু চলে যাবে এবং এক্ষেত্রে পারষ্পরিক আকর্ষণ বলের মাত্রা কম হবে।

আদর্শ মিশ্রণ
------------

একটি আদর্শ মিশ্রণ রাউল্টের সূত্র মেনে চললেও বাস্তবে আদর্শ মিশ্রণ বলে কিছু নেই। জটিলতা কমানোর জন্য বাষ্পকে আদর্শ ধরা হয়। গ্যাসীয় অণূসমুহের পারষ্পরিক আকর্ষণ বল অপেক্ষাকৃত কম বিশেষ করে যখন তা নিম্নচাপে অবস্থান করে। কোন মিশ্রণকে আদর্শ ধরতে আমরা অবশ্যই মনে করব যে, একটি অণূ A এর নিকটে কোন A বা B থাকার আলাদা কোন প্রভাব নেই। এই ধারণাটি দুটি উপাদানের মধ্যে বিশেষ পার্থক্য না থাকলে মোটামুটি সঠিক।

অনাদর্শ দ্রবণ
-------------

রাউল্টের সূত্র অনাদর্শ দ্রবণের ক্ষেত্রেও ব্যবহার করা যাবে যদি দুটি বিষয় সংশোধন করা যায়। এর প্রথমটি হল, গ্যাসকে আদর্শ না ধরা বা আদর্শ গ্যাস সূত্র থেকে সরে আসা। একে fugacity কোএফিশিয়েণ্ট ({\displaystyle \phi }) বলে। দ্বিতীয়টি হল তরল অবস্থায় দুটি ভিন্ন উপাদানের মধ্যকার সম্পর্ক ({\displaystyle \gamma })। 
রাউল্টের সূতের সংশোধিত ও বর্ধিত রূপ হল:

{\displaystyle \ P\_{i}\phi \_{i}=(P\_{i})\_{pure}\gamma \_{i}X\_{i},} এক্ষেত্রে দুটি মিশ্রণ যোগ করা হলে মোট আয়তন এর পরিবর্তন ঘটে। এনথালপি এর পরিবর্তন ঘটে।

তথ্যসূত্র
---------

1. ↑  A to Z of Thermodynamics *by Pierre Perrot. আইএসবিএন ০-১৯-৮৫৬৫৫৬-৯*
**কুর্দিস্তান** (কুর্দি: کوردستان ,Kurdistanê ; ইংরেজি ভাষায়: Kurdistan; অর্থ "কুর্দিদের দেশ") মধ্যপ্রাচ্যে অবস্থিত ভৌগোলিক ও সাংস্কৃতিকভাবে একতাবদ্ধ একটি অঞ্চল। এখানকার সংখ্যাগরিষ্ঠ জনগণ কুর্দি জাতির লোক, যারা কুর্দি ভাষায় কথা বলে ও কুর্দি সংস্কৃতি লালন করে।

সেলজুক তুর্কি সুলতান সাঞ্জার সম্ভবত সর্বপ্রথম ১২শ শতকে কুর্দিস্তান নামটি সরকারীভাবে ব্যবহার করেন। তিনি সেসময় কুর্দিদের আবাসভূমি বিজয় করেছিলেন এবং কুর্দিস্তান নামের একটি প্রদেশ গঠন করেছিলেন। এর রাজধানী ছিল বাহার শহর, যা বর্তমান ইরানি হামাদান শহরের কাছেই অবস্থিত।

আধুনিককালে কুর্দিস্তান বলতে তুরস্কের পূর্বের কিছু অংশ (তুর্কি কুর্দিস্তান), উত্তর ইরাক (ইরাকি কুর্দিস্তান), দক্ষিণ-পশ্চিম ইরান (ইরানি কুর্দিস্তান) এবং উত্তর সিরিয়ার (সিরীয় কুর্দিস্তান) কুর্দি-অধ্যুষিত অঞ্চলগুলিকে বোঝায়। ভৌগলিকভাবে কুর্দিস্তান অঞ্চলটি জগ্রোস পর্বতমালার উত্তর-পশ্চিম অংশ এবং তোরোস পর্বতমালার পূর্বাংশ নিয়ে গঠিত।  এছাড়া আজারবাইজান ও আর্মেনিয়ার সামান্য কিছু এলাকাকেও কুর্দিস্তানের অন্তর্গত গণ্য করা হয়।

ইরাকি কুর্দিস্তান ১৯৭০ সালে ইরাকি সরকারের সাথে এক চুক্তির মাধ্যমে স্বায়ত্তশাসন লাভ করে। ২০০৫ সালে ইরাকের নতুন সংবিধানেও ইরাকি কুর্দিস্তানের এই স্বায়ত্তশাসন পুনরায় স্বীকৃতি পায়। ইরাকের প্রতিবেশী ইরানের কুর্দি-অধ্যুষিত এলাকাটিকে কোর্দেস্তন নামের একটি প্রদেশের অন্তর্গত করা হয়েছে। কিন্তু ইরানের এই প্রদেশটি কোন স্বায়ত্তশাসিত প্রদেশ নয়।

বিংশ শতাব্দীতে কুর্দি জাতীয়তাবাদের উন্মেষ ঘটে। কিছু কুর্দি জাতীয়তাবাদী সংগঠন কুর্দিস্তান নামের একটি স্বাধীন জাতিরাষ্ট্র গঠনের প্রয়াস চালিয়ে যাচ্ছে, যাতে কুর্দি-অধ্যুষিত সমস্ত এলাকা বা এর অংশবিশেষ অন্তর্ভুক্ত থাকবে। অন্যরা বর্তমান রাষ্ট্রীয় সীমানাগুলির মধ্যেই কুর্দি অঞ্চলগুলির স্বায়ত্বশাসনের পরিমাণ বাড়ানোর পক্ষপাতী। 

মক্রান অঞ্চলে পীরশহর ও বিজরের দুটি শহর অন্তর্ভুক্ত রয়েছে।

তথ্যসূত্র
---------

1. ↑  "Kurdistan - Definitions from Dictionary.com"। সংগ্রহের তারিখ ২০০৭-১০-২১।
2. ↑  "Kurdish Studies Program"। Florida State University। ২০০৭-০২-০৬ তারিখে মূল থেকে আর্কাইভ করা। সংগ্রহের তারিখ ২০০৭-০৩-১৭।
3. ↑  "Kurdistan"। Encyclopaedia Britannica Online। সংগ্রহের তারিখ ২০১০-০৭-২৯।
4. ↑  M. T. O'Shea, *Trapped between the map and reality: geography and perceptions of Kurdistan* , 258 pp. Routledge, 2004. (see p.77)
5. ↑  "The Columbia Encyclopedia, Sixth Edition, 2005."। ১৮ অক্টোবর ২০০৬ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০১০।
6. ↑  Kurdistan[*স্থায়ীভাবে অকার্যকর সংযোগ*], Britannica Concise.
7. ↑  Iraqi Constitution, Article 113.
8. ↑  "The Kurdish Conflict: Aspirations for Statehood within the Spirals of International Relations in the 21st Century"। ৫ জুন ২০১১ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০১০।
**পিয়েরে জুল থিওফিল গতিয়ে** ( ইউএস: /ɡoʊˈtjeɪ/ *goh-TYAY*,  ফরাসি : [pjɛʁ ʒyl teɔfil ɡotje] ; ৩০ আগস্ট ১৮১১ - ২৩ অক্টোবর ১৮৭২) ছিলেন একজন ফরাসি কবি, নাট্যকার, ঔপন্যাসিক, সাংবাদিক এবং শিল্প ও সাহিত্য সমালোচক ।

রোমান্টিসিজমের প্রবল রক্ষক হলেও, গোতিয়ে’র কাজকে শ্রেণীবদ্ধ করা কঠিন এবং পরবর্তী অনেক সাহিত্যিক ঐতিহ্য যেমন পার্নাশিয়ানিজম, সিম্বলিজম, অবক্ষয় এবং আধুনিকতার জন্য তিনি এক রেফারেন্স হিসাবে চিহ্নিত। তিনি বালজাক, বোদলেয়ার, গনকোর্ট ভাইয়েরা, ফ্লোবের, পাউন্ড, এলিয়ট, জেমস, প্রুস্ট এবং ওয়াইল্ডের মতো বৈচিত্র্যময় লেখকদের দ্বারা ব্যাপকভাবে সম্মানিত ছিলেন।

গোতিয়ে তারিখে পিরেনি হাইটসের (দক্ষিণ-পশ্চিম ফ্রান্স) রাজধানী টারবেসে জন্মগ্রহণ করেন। তার পিতা ছিলেন জ্যাঁ-পিয়েরে গোতিয়ে,  একজন মোটামুটি সংস্কৃতিমনা নিম্নপদের সরকারি কর্মকর্তা, এবং তার মা ছিলেন আন্তোয়েনেত-অ্যাডেলেইড কোকার্ড।  পরিবারটি ১৮১৪ সালে প্যারিসে চলে আসে, প্রাচীন মারাইস জেলায় বসবাস শুরু করে।

 থিওডোর চ্যাসেরিয়াউ কর্তৃক থিওফিল গতিয়ে’র প্রতিকৃতি (লুভর মিউজিয়মে)

তথ্যসূত্র
---------

1. ↑  "Gautier". *Random House Webster's Unabridged Dictionary*.
2. 1 2  See : "Cimetières de France et d'ailleurs – La descendance de Théophile Gautier", landrucimetieres.fr
**শামিম হিলালি** ( জন্ম ১৯৪৭) হলেন একজন পাকিস্তানি অভিনেত্রী যিনি চলচ্চিত্র এবং টেলিভিশন উভয় ক্ষেত্রে অভিনয় করেছেন। তিনি পিটিভির বিভিন্ন নাটকে অভিনয় করার জন্য সর্বাধিক বিখ্যাত। নব্বইয়ের দশকে*মাইঘ মালহারে* অভিনয়ের জন্য তিনি সুখ্যাতি পেয়েছিলেন। তিনি পাকিস্তানের একমাত্র ইংরেজি চলচ্চিত্র *বেয়ন্ড দ্য লাস্ট মাউন্টেন* (১৯৭৬)-তেও অভিনয় করেছেন।

পটভূমি
------

শামিম হিলালি লাহোরের কনভেন্ট অফ জেসাস অ্যান্ড মেরি এবং কিন্নর্ড কলেজ ফর উইমেন থেকে আনুষ্ঠানিক শিক্ষা সম্পন্ন করেছিলেন। তিনি প্রাক্তন রাষ্ট্রদূত থেকে রাজনৈতিক ভাষ্যকার বনে যাওয়া জাফর হিলালিকে বিয়ে করেছেন। এই দম্পতির দুটি সন্তান রয়েছে এবং বর্তমানে তারা করাচিতে বাস করছেন।

টেলিভিশন
--------

শামিম হিলালির কর্মজীবন শুরু হয়েছিল *আলিফ নুন* নাটক থেকে।

### হাম টিভি

* *শনাখ্ত*
* *দিল ই মুজতার*
* *সায়কা*
* *মাত*
* *মানে না ইয়ে দিল*
* *ইশ্ক গুমশুদা*
* *মলাল*
* *কিতনি গিরহ্যায় বাকি হ্যায়*
* *আয়ে জিন্দেই*
* *দিল-ই-জানম*
* *ফির ওহি মোহব্বত*

### জিও টিভি

* *এক নজর মেরি তরফ*
* *মেরি বেহান মায়া*
* *মেরি আধুরি মোহব্বত*
* *দিল হাই ছোটো সা*
* *জল পরী*
* *উরান*
* *তুম সে হি তাল্লুক হ্যায়*
* *দিল কিয়া কারে*

চলচ্চিত্র
---------

* বেয়ন্ড দ্য লাস্ট মাউন্টেন (১৯৭৬)
* দোবার ফির সে (২০১৬)
* চলে থে সাথ (২০১৭)
* মোটরসাইকেল গার্ল (২০১৮)
* পিঙ্কি মেমসাব (২০১৮)

তথ্যসূত্র
---------

1. ↑  Shamim Hilali  ওয়েব্যাক মেশিনে আর্কাইভকৃত ২৬ জানুয়ারি ২০২০ তারিখে Retrieved 20 June 2013

বহিঃসংযোগ
---------

* ইন্টারনেট মুভি ডেটাবেজে শামিম হিলালি (ইংরেজি)
চেক প্রজাতন্ত্রের একজন অনুশীলনকারীর ব্যক্তিগত বেদি। যেখানে থোথের প্রতিনিধিত্বকারী একটি মূর্তি রয়েছে
 
**কেমেট ধর্ম** **বা কেমেটিক ধর্ম** ( উভয় শব্দদ্বয় মিশরীয় কেমত যা সাধারণত কেমেত উচ্চারিত হয়, প্রাচীন মিশরের স্থানীয় নাম থেকে এসেছে) মাঝে মাঝে একে **নেটার ধর্ম** ( কপটিক ⲛⲟⲩⲧⲉ *noute* মানে "দেবতা "), বা **মিশরীয় নব্যপৌত্তলিকবাদ** হিসেবে উল্লেখ করা হয়। যা প্রাচীন মিশরীয় ধর্মের পুনরুজ্জীবন। প্রাচীন মিশরীয় ধর্মের শাস্ত্র ও ধর্ম সম্পর্কিত অভিব্যক্তির পুনরুদ্ধার ১৯৭০ এর দশকে শুরু হয়েছিল। যিনি *কেমেট* ধর্মের অনুসারীরা কেমেটিক বলে পরিচিত। 

এই ধর্মের বেশ কয়েকটি প্রধান গোষ্ঠী রয়েছে। যার প্রত্যেকটির ভিন্ন দৃষ্টিভঙ্গি রয়েছে। কেউ সারগ্রাহী কেউ পুনর্গঠনবাদী । এদেরকে তিনটি ভাগে ভাগ করা যেতে পারে। যার মধ্যে রয়েছে: পুনর্গঠনবাদী কেমেটিক (যারা প্রাচীন মিশরীয় ভাষাতাত্ত্বিক এবং পণ্ডিত ), সমকালীন কেমেটিক এবং একত্ববাদী কেমেটিক সনাতনপন্থা। কেমেটিক সনাতনপন্থা এই ধর্মের একটি নতুন অভিনব সংযোজন।

পূজা
----

কেমেট ধর্মের অনুসারীরা সাধারণত কয়েকজন দেব-দেবীর পূজা করে। তারা হলেন মাআত, বাস্তেট, আনুবিস, সেখমেট, থোথ ও অন্যান্যরা। কিন্তু তারা প্রত্যেক দেব-দেবীর অস্তিত্ব স্বীকার করে। তারা পূজায় সাধারণত প্রার্থনা করা হয় বেদী স্থাপন করে। কিন্তু এই ধর্মের পূজার জন্য কোন নির্দিষ্ট নির্দেশিকা নেই। বেদীতে মোমবাতি, নৈবেদ্য বা মূর্তি থাকে।

আরও দেখুন
---------

* মিশরীয় পুরাণ
* হারমেটিক ধর্ম
* নব্যপৌত্তলিক আন্দোলনের তালিকা
* আধুনিক পৌত্তলিকতা

মন্তব্য
-------

 

1. ↑  Daugherty, Michelle (২ অক্টোবর ২০১৪)। "Kemetism. Ancient Religions in our Modern World"। *Michigan State University*। USA। ২৮ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০১৭।
2. ↑  Harrison, PM (2012). *Profane Egyptologists: The Revival and Reconstruction of Ancient Egyptian Religion*. UCL (University College London).

তথ্যসূত্র
---------

* মেরিলিন সি ক্রগ; ব্রুক অ্যাশলে পিলিফ্যান্ট, *কেমেটিক* সনাতনপন্থা*: ইন্টারনেটে প্রাচীন মিশরীয় ধর্ম: একটি গবেষণা নোট*, ধর্মের সমাজবিজ্ঞান (২০০৪)।
* এলেন ক্যানন রিড, *আইসিসের বৃত্ত: আধুনিক জাদুকরদের জন্য প্রাচীন মিশরীয় যাদু* (২০০২),আইএসবিএন ৯৭৮-১-৫৬৪১৪-৫৬৮-০।
* জেজি মেল্টন, *আমেরিকীয় ধর্মের এনসাইক্লোপিডিয়া*, ৫ম সংস্করণ, ডেট্রয়েট (১৯৯৬)।

বহিঃসংযোগ
---------

* উইকিমিডিয়া কমন্সে কেমেত ধর্ম সম্পর্কিত মিডিয়া দেখুন।
**দিলীপ চক্রবর্তী** (জন্ম মে ২২, ১৯৬৭ - মৃত্যু সেপ্টেম্বর ১৭, ২০১২) একাধারে মঞ্চ, টেলিভিশন এবং চলচ্চিত্রের একজন বাংলাদেশী মেধাবী অভিনেতা ছিলেন, যিনি মঞ্চের দর্শকদের কাছে একলব্য হিসেবেই সর্বাধিক পরিচিত ছিলেন।

জন্ম ও প্রাথমিক জীবন
--------------------

দিলীপ চক্রবর্তীর জন্ম ১৯৬৭ সালের ২২ শে মে দীঘিলিয়া, টাংগাইল তার মামাবাড়িতে । তার পৈতৃক নিবাস টাঙ্গাইল জেলার মির্জাপুর থানার নগরভাদ গ্রামে। বাবা সুধীর চক্রবর্তী একজন উদার ও শিল্পমনা ব্রাহ্মণ পুরোহিত ছিলেন এবং মা বেলা চক্রবর্তী। তিনি পিতা মাতার প্রথম সন্তান। দিলীপ চক্রবর্তী কৌশরেই তার মাকে হারান । মাত্র ৪০ বছর বয়সে মা বেলা চক্রবর্তী জরায়ু ক্যান্সারে আক্রান্ত হয়ে স্বামী, ১৬ বছরের ছেলে দিলীপ এবং ৬ বছরের মেয়ে শিবানীকে রেখে মারা যান । আর শুরু হয় দিলীপ চক্রবর্তীর কঠিন জীবন সংগ্রাম । সাংস্কৃতিক আবহে জন্ম নেয়া দিলীপ চক্রবর্তী শৈশব থেকেই যুক্ত ছিলেন লোকনাটক আর যাত্রাপালার সাথে।

শিক্ষাজীবন
----------

কর্মজীবন
--------

১৯৮৯ সালে *বিরসাকাব্য* নাটকে অভিনয়ের মাধ্যমে মঞ্চকর্মী হিসেবে দেশ নাটকে যুক্ত হন দিলীপ চক্রবর্তী । দিলীপ চক্রবর্তী অভিনীত উল্ল্যেখযোগ্য মঞ্চনাটকগুলো হলো *নিত্যুপুরাণ*, *দর্পণে শরৎশশী*, 'বিরসাকাব্য' ও *অরক্ষিতা*। টেলিভিশন মাধ্যমেও ছিল তার সবলীল পদচারণা। আফসানা মিমির *পৌষ ফাগুনের পালা*, মেজবাউর রহমান সুমনের *দখিনের জানালার খোলা আলো আসে ফিরে যায়*, দীপংকর দীপনের *আশা টকিজ ও টেম্পু*, মাসুদ হাসান মাসুদের *ধুলোর মানুষ, মানুষের ঘ্রাণ*, শিহাব শাহিনের *মামুলি একটি মানুষ* সহ বহু নাটকে তিনি তার অভিনয় প্রতিভার সাক্ষর রেখে গেছেন।
দিলীপ চক্রবর্তী চলচ্চিত্রেও তার অভিনয় যাত্রা শুরু করেছিলেন যার মধ্যে উল্লেখযোগ্য হলো নোমন রবিনের পরিচালনায় *কমন জেন্ডার* এবং বেলাল আহমেদের *অনিশ্চিত যাত্রা*। অভিনয়ের পাশাপাশি টেলিভিশন এর জন্য কিছু নাটকও লিখেছিলেন এই প্রতিভাবান ক্ষণজন্মা অভিনেতা। তার লেখা উল্লেখযোগ্য নাটকগুলোর মধ্যে রয়েছে *একাকিত্ব*, *মানুষ*, *মাইক মাস্টার*, ও *সন্দেহ*।
মঞ্চ নাটকে তার অভিনীত 'নিত্যপুরান' নাটকের 'একলব্য' চরিত্রটি দরুন জনপ্রিয়তা পেয়েছিল। অনবদ্য অভিনয়ের মাধ্যমে চরিত্রটি পরিপূর্ণভাবে দিলীপ চক্রবর্তী ফুটিয়ে তুলেছিলেন। নাটকটির ৮৬টি প্রদর্শনীর পর মঞ্চায়ন স্থগিত করা হয়। ২০০১ সালের ১৪ জানুয়ারি মহিলা সমিতি মঞ্চে নাটকটির প্রথম প্রদর্শনী হয়।
'নিত্যপুরাণ'র পর দেশ নাটকের হয়ে তিনি 'অরক্ষিতা' নাটকেও অভিনয় করেছিলেন। এটি লিখেছেন মাহবুব লিলেন আর নির্দেশনা দিয়েছিলেন ইশরাত নিশাত। নাটকের 'শুক্রাচার্য' চরিত্রে অভিনয় করেছিলেন দিলীপ চক্রবর্তী। শুক্রাচার্য চরিত্রটি ছিল মহাভারতের একটি চরিত্র। এ চরিত্রটিতেও তিনি ছিলেন সফল। ২০০১ সালের পর দিলীপ চক্রবর্তীকে দলের নতুন কোনো নাটকে দেখা যায়নি। তবে ওই সময় তিনি দলের পুরনো প্রযোজনা 'বিরসা কাব্য' ও 'দর্পণে শরৎশশী' নাটকে অভিনয় করেছিলেন।

পুরস্কার
--------

দিলীপ চক্রবর্তী ২০০৫ সালে তনুশ্রী পদক অর্জন করেন ।

তথ্যসূত্র
---------

1. ↑  কামরুজ্জামান মিলু (সেপ্টেম্বর ১৭, ২০১২)। "অভিনেতা দিলীপ চক্রবর্তী আর নেই"। *বাংলানিউজটোয়েন্টিফোর.কম*। সংগ্রহের তারিখ ২০১৩-০৫-২৩। [*স্থায়ীভাবে অকার্যকর সংযোগ*]
2. ↑  "চলে গেলেন অভিনেতা দিলীপ চক্রবর্তী"। *প্রথম আলো*। ১৯-০৯-২০১২। সংগ্রহের তারিখ 2013-05-23।  এখানে তারিখের মান পরীক্ষা করুন: `|তারিখ=` (সাহায্য)[*স্থায়ীভাবে অকার্যকর সংযোগ*]
**প্রফেসর ড. মুহাম্মাদ মিজানউদ্দিন** রাজশাহী বিশ্ববিদ্যালয়ের সাবেক উপাচার্য। তিনি বিশ্ববিদ্যালয়ের ২২তম উপাচার্য হিসাবে ২০১৩ সালের ২০ মার্চ দায়িত্ব গ্রহণ করেন। তিনি ১৯৭৮ সালে রাজশাহী বিশ্ববিদ্যালয়ের সমাজবিজ্ঞান বিভাগের প্রভাষক হিসাবে কর্মজীবন শুরু করেন।

পরিচিতি
-------

মুহাম্মদ মিজান উদ্দিন ১৯৫৩ সালের ২৬ সেপ্টেম্বর চাঁপাইনবাবগঞ্জের শিবগঞ্জ উপজেলার বিনোদপুর ইউনিয়নের আইড়ামারী গ্রামে জন্মগ্রহণ করেন। তার পিতার নাম রইস উদ্দিন মাস্টার ও মাতার নাম মজিবা বেগম। ব্যক্তিগত জীবনে এক মেয়ের জনক মিজানের স্ত্রী মোমেনা জিন্নাত বিউটি বর্তমানে রাজশাহী বিশ্ববিদ্যালয়ের অধীনস্থ প্রাথমিক বিদ্যালয়ের প্রধান শিক্ষকের দায়িত্ব পালন করছেন।

শিক্ষা জীবন
-----------

মুহাম্মাদ মিজানউদ্দিন রাজশাহী বিশ্ববিদ্যালয়ের সমাজবিজ্ঞান বিভাগ থেকে বিএ (অনার্স) এবং এমএ ডিগ্রি লাভ করেন। তিনি ভারতের রাজধানী দিল্লির প্রসিদ্ধ জওহরলাল নেহরু বিশ্ববিদ্যালয় থেকে পিএইচডি ডিগ্রি লাভ করেন এবং কানাডার আলবার্টা বিশ্ববিদ্যালয় থেকে এমএ ডিগ্রি লাভ করেন।।

কর্ম জীবন
---------

তিনি ১৯৭৮ সালে রাজশাহী বিশ্ববিদ্যালয়ের সমাজবিজ্ঞান বিভাগের প্রভাষক হিসাবে কর্মজীবন শুরু করেন। পরবর্তীতে ১৯৮১ সালে সহকারী অধ্যাপক, ১৯৮৭ সালে সহযোগী অধ্যাপক এবং ১৯৯৪ সালে অধ্যাপক পদে উন্নীত হন। মিজানউদ্দিন রাজশাহী বিশ্ববিদ্যালয়ের সাবেক উপাচার্য। তিনি বিশ্ববিদ্যালয়ের ২২তম উপাচার্য হিসাবে ২০১৩ সালের ২০ মার্চ দায়িত্ব গ্রহণ করেন।

তথ্যসূত্র
---------

1. ↑  Vice-Chancellor's Office, রাজশাহী বিশ্ববিদ্যালয়ের ওয়েবসাইট।
2. ↑  ডিসেম্বর নাগাদ অর্থনৈতিক শুমারির প্রাথমিক ফলাফল পাওয়া যাবে  ওয়েব্যাক মেশিনে আর্কাইভকৃত ২৫ মে ২০১৩ তারিখে, দৈনিক ইনকিলাব পত্রিকা, প্রকাশিত হয়েছে: ২৭শে মে, ২০১৩।
বিশেষ ধরনের পোশাক পরিহিতা খেলমা মহিলা
**খেলমা**বা **সাকাচেপ** হল ভারতের উত্তর-পূর্বাঞ্চলের প্রাচীন কুকি উপজাতিগুলির মধ্যে একটি।

খেলমা উপজাতি প্রাচীন কুকি সম্প্রদায়ের একটি ছোট উপজাতি। তারা আসামের বেশ কয়েকটি এলাকায় বাস করে, যার মধ্যে আছে ডিমা হাসাও, কার্বি আংলং এবং জয়ন্তীয়া পাহাড়। এরা নাগাল্যান্ড, পেরেন এবং মিজোরাম ও ত্রিপুরাতেও বাস করে।

সংস্কৃতি
--------

তাদের জীবনধারা এবং অভ্যাসগুলি চিন-কুকি জনগোষ্ঠীর অন্যান্য উপজাতির সাথে ঘনিষ্ঠভাবে সাদৃশ্যপূর্ণ। ডিমা হাসাও জেলার বাসিন্দাদের মধ্যে খেলমা হল ক্ষুদ্রতম জনগোষ্ঠীর একটি। ভাষা, রীতিনীতি এবং ঐতিহ্যের দিক থেকে খেলমা গোষ্ঠী অনেকটাই বিয়াটে এবং হারাংখোলেরমত। তারা অতীতে পার্শ্ববর্তী সমতলের আদিবাসীদের মতো তাদের মৃতদের দাহ করত। কিন্তু পরে খ্রিস্টান ধর্মে দীক্ষিত হয়ে যায়। কিন্তু কিছু ক্ষেত্রে, খ্রিস্টান বিশ্বাস এবং অনুশীলনের সাথে ঐতিহ্যগত প্রভাবও জড়িত হয়ে গেছে।

জীবিকা
------

খেলমাদের মূল জীবিকা চাষাবাদ। কৃষিপণ্যের মধ্যে রয়েছে ধান, ভুট্টা, ইয়াম, আদা, হলুদ, মরিচ, শাকসবজি, তুলা ইত্যাদি। জনসংখ্যার ৬০% এরও বেশি বর্তমানে কোনো না কোনোভাবে কৃষি ও রেশম চাষে জড়িত। মুষ্টিমেয় কিছু খেলমা সরকারি খাতে নিয়োজিত এবং কেউ কেউ ছুতোরশিল্প, হাঁস-মুরগি ও গবাদি পশু পালনের মতো ছোট আকারের ব্যবসা বেছে নিয়েছে।

উৎসব
----

খেলমারা সারা বছর ধরে বিভিন্ন উৎসবও উদযাপন করে, যেগুলি বিভিন্ন দেবদেবীর পূজার সাথে যুক্ত। তাদের বিভিন্ন উৎসবগুলি মধ্যে আছে সাকথার, রুবু-খাত, পারসেম-কুট, ইনমুথুং এবং রুবুথুম। যখন খেলমারা প্রকৃতির উপাসনা করে সেই সময়ে তাদের সমস্ত অনুষ্ঠানের মধ্যে রুবুথুম সবচেয়ে গুরুত্বপূর্ণ। তারা বিশ্বাস করে যে পরিবারে শান্তি আনতে এই অনুষ্ঠানটি করতে হবে। পারসেম কুট হল এপ্রিল মাসে উদযাপিত সবচেয়ে বড় উৎসবগুলির একটি। খেলামাদের বিভিন্ন অনুষ্ঠানে গাওয়ার জন্য প্রচুর লোকসংগীত রয়েছে, যেগুলি সাধারণত ধীর লয়ে গাওয়া হয়।

পোশাক
-----

খেলমারা তাদের স্বতন্ত্র পোশাকের জন্য পরিচিত। মহিলারা তাদের গলায় সুতোয় গাঁথা বিভিন্ন পুঁতি এবং মুদ্রার হার পরে। আজ, গ্রামের বেশিরভাগ তরুণ ছেলে মেয়েরা প্যান্ট, শার্ট এবং ঐতিহ্যবাহী মেখলা পরে। বয়স্ক পুরুষরা কেবল একটি ধুতি পরে।

ঐতিহ্য
------

খেলমাদের ঐতিহ্যবাহী সামাজিক প্রশাসন *হালাম* নামে পরিচিত, যার প্রধানদের বলা হয় *কালিম* এবং *কাবুর*। খেলমা সম্প্রদায়ে, একজন যুবককে তার স্ত্রীকে বাড়িতে নিয়ে যাওয়ার অনুমতি নেওয়ার আগে চার বছর ধরে তার শ্বশুরবাড়ির সেবা করতে হয়। এই ব্যবস্থাকে মাকসা বলা হয়।

তথ্যসূত্র
---------

1. ↑  Soppitt, C. A. (১৮৯৩)। *A Short Account of the Kuki–Lushai Tribes of the North-East Frontier (Districts Cachar, Sylhet, Naga Hills, etc. and Dima Hasao) With An Outline Grammar of the Rangkhol-Lushai Language and a Comparison of Lushai With Other Dialects. (Reprint, 1976)*। Culcutta: Firma-KLM Pvt. Ltd.।
2. 1 2  "Khelma Language"। সংগ্রহের তারিখ ৪ ফেব্রুয়ারি ২০২২।

বহিঃসংযোগ
---------

* Assam people[*স্থায়ীভাবে অকার্যকর সংযোগ*]

টেমপ্লেট:Hill tribes of Northeast India
**রাও রমেশ** (জন্ম ২৫ মে ১৯৬৮) একজন ভারতীয় অভিনেতা, যিনি প্রাথমিকভাবে তেলেগু চলচ্চিত্র, তেলুগু নাট্যশালা এবং টেলিভিশনে তার কাজের জন্য পরিচিত।  তিনি প্রবীণ অভিনেতা রাও গোপাল রাও -এর ছেলে।  রাও রমেশ প্রাথমিকভাবে *সীমা সিমহাম* (২০০২), *ওক্কাদুন্নাডু* (২০০৭) এ অভিনয় করেন। পরে তিনি কৃষ জাগরলামুদির *গাম্যম* (২০০৮) চলচ্চিত্রে একটি যুগান্তকারী ভূমিকায়, সংস্কারকৃত নকশাল চরিত্রে অভিনয় করার জন্য তিনি সমালোচকদের প্রশংসা পান এবং চলচ্চিত্রটি বছরের সর্বোচ্চ আয় করা তেলেগু চলচ্চিত্রের মধ্যে একটি হয়ে ওঠে।

জীবনের প্রথমার্ধ
----------------

রাও রমেশ ২৫ মে ১৯৬৮ সালে অন্ধ্রপ্রদেশের শ্রীকাকুলামে জন্মগ্রহণ করেন। তার পিতা অভিনেতা রাও গোপাল রাও।   তিনি চেন্নাইতে বড় হয়েছেন। প্রাথমিক শিক্ষা গ্রহন করেন টি. নগরের শ্রী রামকৃষ্ণ মিশন বিদ্যালয়ে এবং পরে যোগাযোগ বিষয়ে ডিগ্রী সম্পন্ন করেন। এরপর তিনি চিত্রগ্রাহক এবং কে. রাঘবেন্দ্র রাও -এর ভাই, কে. এস প্রকাশ রাও -এর সাথে একজন সহকারী হিসেবে কাজ করেন।

তথ্যসূত্র
---------

1. ↑  Srivathsan Nadadhur। "Ramesh Varma plays true to the script"। *The Hindu*।
2. ↑  kavirayani, suresh (২০১৭-০৬-১৭)। "Rao Ramesh lives up to his father's name"। *Deccan Chronicle* (ইংরেজি ভাষায়)। সংগ্রহের তারিখ ২০২০-০৬-০৩।
3. 1 2  "Rao Ramesh – Telugu Cinema interview – Telugu film actor"।
4. ↑  "Rao Ramesh makes a mark"। *The Times of India*।
5. ↑  Kavirayani, Suresh (২০১৭-০৬-১৭)। "Rao Ramesh lives up to his father's name"। *Deccan Chronicle* (ইংরেজি ভাষায়)। সংগ্রহের তারিখ ২০২০-০৯-১৭।
6. ↑  "Makers of 'KGF 2' release new birthday poster for actor Rao Ramesh"। *The News Minute* (ইংরেজি ভাষায়)। ২০২১-০৫-২৫। সংগ্রহের তারিখ ২০২১-০৫-২৬।

বহিঃসংযোগ
---------

* ইন্টারনেট মুভি ডেটাবেজে রাও রমেশ (ইংরেজি)
**সিলভিয়া অ্যান রাতোনেল** (জন্ম: ১৪ জুন, ১৯৮৮) হলেন সিঙ্গাপুরের একজন গায়িকা এবং ইউরো-ফিলিপিনো বংশোদ্ভূত মুখপাত্র। তিনি সিঙ্গাপুর আইডলের ইতিহাসে প্রথম মহিলা চূড়ান্ত প্রতিযোগী হিসেবে পরিচিত এবং তিনি উক্ত প্রতিযোগিতার তৃতীয় আসরে রানার আপ হন। এই অনুষ্ঠানটি তাকে সঙ্গীত এবং বিনোদন জগতে তার কর্মজীবন শুরু করতে সাহায্য করে। ২০১০ সালের জানুয়ারি মাসে, প্রতিযোগিতাটি সম্পন্ন হওয়ার একমাসেরও কম সময়ের মধ্যে, তিনি জাতীয় সম্প্রচার মাধ্যম মিডিয়াকর্পের সাথে একটি পূর্ণসময়ের চুক্তিতে স্বাক্ষর করেন এবং একই বছরের মার্চ মাসে ইউনিভার্সাল মিউজিক সিঙ্গাপুরের সাথে একটি রেকর্ডিং চুক্তি স্বাক্ষর করেন। সিলভিয়া রাতোনেল প্রসাধনী ব্র্যান্ড মেবেলিন নিউ ইয়র্কের জন্য প্রথম সিঙ্গাপুরের সেলিব্রিটি হিসেবে রাষ্ট্রদূত নিযুক্ত হন। ২০১০ সালে, এফএইচএম ম্যাগাজিন কর্তৃক "বিশ্বের শীর্ষ ১০০ সর্বাধিক যৌন আবেদনময়ী মহিলা"দের মধ্যে তিনি স্থান পেয়েছিলেন। এছাড়াও তিনি বছরের সেরা এলে পুরস্কার ২০১০-এ "ব্রেকআউট স্টার" বিভাগে পুরস্কার জয়লাভ করেন।

তার নামধারী প্রথম অ্যালবাম, সিলভিয়া রাতোনেল ২০১০ সালের ২৭শে অক্টোবর মুক্তি পায়, তিনি মিয়া লি ও ওলিন্ডা চোরের অ্যালবাম প্রকাশের পর তৃতীয় মহিলা সিঙ্গাপুর আইডল হিসেবে একটি অ্যালবাম প্রকাশ করেন। এই অ্যালবামের চারটি একক গান মুক্তি পায়, এর মধ্যে তিনটি সিঙ্গাপুর রেডিও চার্টের শীর্ষ ১০-এ অন্তর্ভুক্ত হয়েছিল। উক্ত প্রতিযোগিতার পরে তার ক্যারিয়ারের তাকে সিঙ্গাপুর আইডল থেকে উত্থাপিত সবচেয়ে সফল গায়িকা হিসেবে অভিহিত করা হয়।

জীবনী
-----

### প্রারম্ভিক জীবন

রাতোনেল ১৯৮৮ সালের ১৪ই জুন তারিখে পাঁচ সদস্যের একটি পরিবারে জন্মগ্রহণ করেন। তার দুই ভাই ব্রায়ান এবং টিমোথি। তার পরিবার তার প্রারম্ভিক বছরগুলোতে আর্থিক সংগ্রামের সম্মুখীন হয়েছিল। তিনি যখন মাত্র ১০ বছর বয়সী ছিলেন তখন তার পরিবার একটি ছোট ফ্ল্যাটে স্থানান্তরিত হয়, যেখানে কেবল একটি লিভিং রুমে এবং কোন শয়নকক্ষ ছিল না। রাতোনেল পরবর্তীতে একটি সাক্ষাত্কারে বলেন যে তারা একটি রুমে একসাথে ঘুমাতো এবং সেখানে কোন গদি বা জাজিম ছিল না। সেই জীবন তার পরিবারের জন্য সহজ ছিল না, মাঝে মাঝে তাদের গির্জার খাদ্যের ওপর নির্ভর করতে হতো এবং প্রত্যেক রবিবারে তাদের খাদ্য গ্রহণের জন্য গির্জার যেতে হতো কিন্তু বর্তমানে তার পরিবার এখন একটি দুই শয্যাবিশিষ্ট এইচডিবি ফ্ল্যাটের মধ্যে বসবাস করে।

রাতোনেল ফেঙ্গেশনের প্রাথমিক বিদ্যালয়ে ভর্তি হন এবং বেদোক ভিউ মাধ্যমিক বিদ্যালয় হয়ে স্নাতক সম্পন্ন করেন যেখানে তিনি সাধারণ (একাডেমিক) ধারা থেকে এক্সপ্রেস ধারায় স্থানান্তরিত হন। তিনি তার ক্যারিয়ার শুরু করার পূর্বে তেমাসেক পলিটেকনিক নামক একটি পলিটেকনিক শিক্ষাঙ্গন হতে শিক্ষা করেন। অবশেষে তিনি হসপিটালিটি অ্যান্ড ট্যুরিজম ম্যানেজমেন্টে হতে ডিপ্লোমা নিয়ে স্নাতক সম্পন্ন করেন। তিনি তেমাসেক পলিটেকনিকে পড়ার সময়কালে তার পারিবারিক আয়ের পরিপূরক হওয়ার জন্য পার্টটাইম কাজ করেছিলেন। স্নাতক হওয়ার পর, তিনি তার বাবা-মাকে বিভিন্ন সমস্যার থেকে বিরত রাখার জন্য ডিগ্রি অর্জনের জন্য তার পরিকল্পনা স্থগিত রাখেন, এর পরিবর্তে তিনি কনরাড সেন্টেনীয় হোটেলের সচিব হিসেবে কাজ করতে গিয়েছিলেন।

তথ্যসূত্র
---------

1. 1 2  8 Days magazine, 24 December 2009. MediaCorp Pte Ltd
2. 1 2 3  CLEO Magazine, November 2010
3. ↑  Video, Sylvia Ratonel launches Motorola Dext phone and announces MediaCorp contract

বহিঃসংযোগ
---------

* ইউটিউবে সিলভিয়া রাতোনেল

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |